पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। पंचायत राज विभाग में एलडीसी की सीधी भर्ती में एक ओर सूची जारी होगी। यह सूची संभवत गुरुवार को आएगी। राज्य सरकार ने यह दूसरी सूची भी रिक्त पदों की ढाई गुणा अधिक की जारी करने का निर्णय लिया है। इसी के साथ अब ढाई के स्थान पर अभ्यर्थियों का चयन रिक्त पदों के 5 गुणा में से किया जाएगा।जिला परिषदें अब इन पांच गुणा में से रिक्त पदों के लिए अभ्यर्थियों का चयन कर सभी जिलों में रिक्त पद भरेगी।
जिला परिषद के सीईओ मगनलाल योगी ने बताया कि जोधपुर में रिक्त 707 पदों के लिए पूर्व में जारी ढाई गुणा अधिक अभ्यर्थियों की सूची में से पर्याप्त अभ्यर्थी मूल दस्तावेज जांच करवाने के लिए नहीं आए। यही स्थिति प्रदेश के अन्य जिलों में भी रही है। पंचायत राज विभाग ने इन रिक्त पदों को भरने के लिए ढाई गुणा अधिक की एक ओर सूची जारी करना तय किया है। यह सूची संभवत गुरुवार को जारी की जाएगी। इससे रिक्त पदों पर भर्ती प्रक्रिया पूरी की जाएगी।
तीन दिन में होगी दस्तावेजों की जांच :
एसीईओ चूना राम विश्नोई ने बताया कि गुरुवार को जैसे ही ढाई गुणा ओर अभ्यर्थियों की सूची जारी होगी। उन अभ्यर्थियों को 7 से 9 जून के बीच तीन दिन में अपने मूल दस्तावेज की जांच करानी होगी।इन तीन दिनों में सभी वर्ग के अभ्यर्थी उपस्थित हो अपने दस्तावेज की जांच करवा सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn